Document ID: 32011R0503

IZVEDBENA UREDBA SVETA (EU) št. 503/2011
z dne 23. maja 2011
o izvajanju Uredbe (EU) št. 961/2010 o omejevalnih ukrepih proti Iranu
SVET EVROPSKE UNIJE JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EU) št. 961/2010 z dne 25. oktobra 2010 o omejevalnih ukrepih proti Iranu (1) in zlasti člena 36(2) Uredbe,
ob upoštevanju naslednjega:
(1)
Svet je 25. oktobra 2010 sprejel Uredbo (EU) št. 961/2010 o omejevalnih ukrepih proti Iranu in razveljavitvi Uredbe (ES) št. 423/2007.
(2)
V skladu s Sklepom Sveta 2011/299/SZVP z dne 23. maja 2011 o spremembah Sklepa 2010/413/SZVP o omejevalnih ukrepih proti Iranu (2), bi bilo treba na seznam oseb in subjektov, za katere veljajo omejevalni ukrepi iz Priloge VIII k Uredbi (EU) št. 961/2010, vključiti še druge osebe in subjekte.
(3)
Spremeniti bi bilo treba vnose za nekatere osebe in subjekte iz Priloge VIII k Uredbi (EU) št. 961/2010 -
SPREJEL NASLEDNJO UREDBO:
Člen 1
Osebe in subjekti s seznama iz Priloge I k tej uredbi se dodajo na ustrezne sezname iz Priloge VIII k Uredbi (EU) št. 961/2010.
Člen 2
V Prilogi VIII k Uredbi (EU) št. 961/2010 se vnosi za naslednje osebe in subjekte:
1.
g. Ali Akbar Salehi;
2.
Iran Centrifuge Technology Company (tj. TSA ali TESA);
3.
Ministrstvo za obrambo in logistiko oboroženih sil (Ministry of Defence And Support For Armed Force Logistics (MODAFL));
4.
Raziskovalni inštitut za jedrsko znanost in tehnologijo (Research Institute of Nuclear Science and Technology; ali Nuclear Science & Technology Research Institute),
nadomestijo z vnosi iz Priloge II k tej uredbi.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. maja 2011

Labels: 11
5
7
3
18